
Eugen Tomac, referindu-se la Tratatul de colaborare, bună vecinătate şi 
amiciţie între România şi U.R.S.S., semnat la Moscova, la 5 aprilie 1991, de 
către preşedinţii Ion Iliescu şi Mihail Gorbaciov: 
"Unirea Romaniei cu Basarabia s-a ratat in 1991, atunci cand fostul presedinte 
Ion Iliescu a semnat tratatul de baza cu URSS, desi la Chisinau exista un 
Guvern unionist pregatit sa faca pasi importanti in aceasta  
În orice caz, textul documentului nu îşi propunea niciun fel de complicaţii 
juridice, determinate de situaţia condamnării internaţionale a Protocolului 
adiţional secret al Pactului comunisto-nazist dintre Germania şi U.R.S.S., din 23 
august 1939. Una dintre republicile baltice, de pildă, Estonia, desemnase 
juridic, în 1990 deja, că după 1940 avusese loc o ocupaţie străină şi, drept 
urmare, toţi locuitorii aşezaţi pe teritoriul ei după această dată erau non-
cetăţeni [viii]. 
Citiţi cele ce urmează. Comentariile sunt de prosos. 

La întâlnirea restrânsă Gorbaciov – Iliescu, următoare semnării Tratatului, 
liderul sovietic nu a putut să nu remarce faptul că documentul „este primul 
tratat încheiat cu o ţară din Europa de Est după schimbările care au avut loc 
acolo”[x]; omologul român l-a asigurat, la fel, de faptul că „tratatul a ieşit 
consistent şi de o mare rezonanţă internaţională. El reflectă dorinţa comună de 
a pune relaţiile sovieto-române pe baze noi, ţine seama de schimbările care au 
avut loc atât în aceste relaţii, cât şi pe continentul european şi în lumea 
întreagă. Cred că acest document va fi important din punctul de vedere al 
relaţiilor internaţionale”[xi]. La observaţia lui Gorbaciov, potrivit căreia 
„Occidentul vrea să ne pună pe butuci şi pe noi, şi pe voi, pentru ca după aceea 
să ne cumpere totul pe nimic”[xii], preşedintele României a răspuns, prompt, că 
„forţele duşmănoase interne şi externe cooperează. În aceste condiţii, tratatul 
pe care îl încheiem astăzi are pentru noi o importanţă foarte mare. El 
demonstrează încrederea reciprocă existentă între ţările noastre”[xiii] 
 
 
